**Ministarstvu obrazovanja i znanosti**

**Ministarstvu za demografiju, obitelj, mlade i socijalnu politiku**

**- medijima**

**Vršnjačko nasilje – još uvijek velik problem**

Poštovani,

iako se u posljednje vrijeme posebno skreće pozornost na vršnjačko nasilje i nastoji ga se spriječiti, ono je nažalost, još uvijek velik problem u Republici Hrvatskoj.

U veljači se obilježavaju Svjetski dan socijalne pravde i Dan ružičastih majica, no nikako nije dovoljno samo jednom godišnje govoriti o ovome velikom, i još uvijek u potpunosti nerješivom problemu, već je na odraslima odgovornost za to puno veća. Bilo to verbalno ili fizičko nasilje veliki se broj djece ne usudi prijaviti profesoru, pedagogu ili roditelju svoje probleme s vršnjacima.  Smatram da bi svi odrasli takve probleme trebali shvaćati ozbiljno i rješavati iz korijena. Nikad ne možemo znati kako će nečije nasilje, nerješavanje nekog nasilja/problema utjecati na dijete u razvoju te na njegov daljnji život.

Zato je od iznimne važnosti razgovarati s djecom o svim oblicima nasilja. Nekad ona nisu ni svjesna da vrše nasilje nad nekim i da nekoga ponižavaju, dovode u neugodnu situaciju ili vrijeđaju.

Kako nikome od nas ne bi bilo ugodno da nas netko osuđuje na temelju financijskoga statusa, spola, nacionalnosti, rase ili seksualnoga opredjeljenja, trebamo se potruditi normalizirati govor o nasilju i pokušati ga smanjiti.

Svako dijete ima pravo na odrastanje bez nasilja.

S poštovanjem

**Nina Vugrinec**

**Nedelišće, 21. veljače 2021. godine**